**Tiltaksplan for å redusere forekomsten av digital dermatitt (DD)**

**A: DD status og spesielle miljø- og driftsforhold i besetningen registrert ved beskjæring den ……**

|  |  |  |
| --- | --- | --- |
| **Type DD-sår** | **Antall dyr DD-sår** | **Informasjon om de ulike sårene** |
| **M0** |  | * Normal hud, ingen tegn på digital dermatitt.
* Dyr med M0 kan få digital dermatitt ved økt smittepress fra andre dyr og dårlige miljøforhold.
 |
| **M1** |  | * Størrelsen på såret kan variere fra 2 mm opptil 2 cm.
* Grå eller røde i fargen.
* Smittsom når det er rødt
* Ses i klauvspalten eller i ballepartiet.
* Kan heles og bli til M0 eller utvikles til M2.
* Behandling kan stoppe utvikling til M2.
 |
| **M2** |  | * Store, typiske DD-sår. Røde og jordbærlignende. Minst 2 cm i diameter.
* Smittsom
* Skal behandles og kan da heles og bli en M3.
* Kan utvikles til de kroniske stadiene M4 og M4.1.
 |
| **M3** |  | * Såret begynner å gro – overflaten blir fastere og mindre smertefull.
* Kan forsvinne helt og bli en M0.
* Kan utvikles til M2 eller M4.
 |
| **M4** |  | * Kronisk, inaktivt stadium.
* Fortykket hud. Kan se ut som store vorter.
* Kan heles til M0.
* Kan bli aktiv igjen, M4.1.
* Reservoar for sykdommen.
 |
| **M4.1** |  | * Kroniske sår som har blitt aktive igjen.
* Kan utvikles til M1/M2 eller gå over i kronisk fase (M4).
* Reservoar for sykdommen.
 |

**B: Generelle tiltak**

Tiltaksplanene er basert på «Fempunktsplanen for kontroll av Digital Dermatitt» og «Informasjon om digital dermatitt» som begge er vedlagt.

**Essensen i Fempunktsplanen er:**

1. Å unngå smitte mellom besetninger ved livdyr, persontrafikk og utstyr
2. Å redusere smittepresset mellom dyr i hver enkelt besetning ved gode reinholdsrutiner
3. Tidlig identifisering, registrering og behandling av dyr med DD ved hyppig og regelmessig klauvhelsekontroll / beskjæring
4. Å holde klauvene reine og benytte desinfiserende fotbad eller klauvspyling med desinfeksjonsmiddel for å forebygge videre spredning i besetningen
5. Å sette langsiktige mål for klauvhelsa og følge opp disse

**Viktige tiltak under de ulike punktene i Fempunktsplanen nevnes nærmere nedenfor:**

**Ad punkt 1:**

* Unngå innkjøp av livdyr
* Hvis innkjøp av dyr er nødvendig, ta kun inn dyr fra besetninger som med elektronisk individ- og buskapsattest kan dokumentere regelmessig klauvskjæring uten DD
* Unngå å bruke utstyr fra andre besetninger
* Klauvskjæringsutstyr som tas inn besetningen skal på forhånd være vasket og desinfisert
* Besøkende skal passere gjennom smittesluse, og rent overtrekkstøy og støvler for besøkende skal være tilgjengelig
* Unngå salg av livdyr fra besetninger med DD, se vedlegg «Informasjon om digital dermatitt».
* Unngå sambeiting (f eks felles mjølking) med besetninger med DD eller ukjent klauvhelsestatus

**Ad punkt 2:**

* Legg til rette for god dyreflyt slik at opphopning av dyr unngås
* Vurder innkjøp av reingjøringsrobot
* Kontroller at eventuelle gjødselskraper er velfungerende slik at gjødsel ikke blir liggende igjen i gangarealet og at skrapene kjøres hyppig nok (min hvert 90 minutt).
* Utfør daglig manuell utskraping på vanskelig tilgjengelige steder i fjøset der robot eller skraper ikke kommer til (eksempelvis på det opphøyde platået foran fôrbrettet, i kraftfôrautomater og tverrganger).
* Sørg for komfortable, reine og tørre liggebåser med tilpasset størrelse og underlag som er mjukt nok

**Ad punkt 3:**

* Gjennomfør ukentlige observasjoner av dyras bein i liggebås eller mjølkegrav for å avdekke DD – sår. Ta kontakt med klauvskjærer og praktiserende veterinær ved tiltakende problemer.
* Utfør regelmessig klauvskjæring med elektronisk registrering av DD og annen klauvsjukdom 2 til 3 ganger per år på alle kyr og drektige kviger i besetningen. Rengjør alle klauvene før beskjæring ved vask eller spyling slik at hud i kronrand og klauvspalte kan inspiseres.
* Utfør «mellomkontroll» av alle kyr og kviger i klauvboks med vask og inspeksjon av alle klauver og behandling av dyr med DD en gang mellom hver beskjæring
* Behandle alle DD - sår med salicylsyrepulver eller - gel under bandasje ved hver beskjæring og «mellomkontroll» (totalt 4 – 6 ganger i året). Vi anbefaler at bandasjen blir liggende i 3 – 4 dager (aldri lenger enn 5 dager). NB. Det er svært viktig at dyr med bandasje blir notert slik at avtak sikres.
* Kronisk infiserte dyr som ikke blir bra etter to systematisk gjennomførte behandlingsrunder bør slaktes
* På alle dyr med hornforråtnelse og /eller mild hudbetennelse (IDD) anbefales påsmøring av Intra Hoof Fit Gel med engangskompress som kastes etterpå. Det anbefales IKKE å bruke malerkosten som følger med, på flere kyr fordi den kan overføre smitte til nye dyr. Alternativt kan ballepartiet og klauvspalten sprayes med Repiderma spray som inneholder de samme ingrediensene som gelen. Jurkløftsår bør også sprayes.

**Ad punkt 4:**

* Desinfiserende fotbad som helst bør plasseres ved utgangen av roboten / melkestallen, anbefales . Det må brukes desinfeksjonsmidler med dokumentert effekt og det er viktig å følge bruksanvisningen både ved oppstart og etter regelmessig reingjøring og fornying av badet.
* Desinfiserende spylesystemer for bruk i melkeroboten eller eventuelt etter melkestallen synes å redusere forekomsten av DD. Effekten er noe dårlig dokumentert, men flere bønder mener å ha god erfaring med slike spylesystemer. Det er viktig at spyling med desinfeksjon kommer til der den skal og at klauvene er mest mulig reine. Spyling med bare vann har dårlig effekt og bør kombineres med såpe og/eller desinfeksjon.

**Ad punkt 5:**

* Besetningens lokale veterinær og regionens TINE - veterinær må involveres i arbeidet med å redusere DD i besetningen. Sett mål i samarbeid med veterinær…….. og klauvskjærer……. og juster målet i samsvar med forekomst og alvorlighetsgrad ved siste beskjæring.

**C. Spesielle tiltak i din besetning**

………………………………………

Vedlegg 1: Fempunktsplan for kontroll av digital dermatitt

Vedlegg 2: Informasjon om digital dermatitt